11:11 (שיר)

"11:11" הוא סינגל שהוקלט על ידי להקת הרוק הספרדית מגארה. הוא נכתב והופק על ידי רוברטו לה לואטה רואיס, שרה חימנס מורל ואיסרה דנטה רמוס סולומנדו, ויצא לאור ב-15 בפברואר 2024 דרך חברת התקליטים אינדיקה אנטרטיינמנט. הוא ייצג את סן מרינו באירוויזיון 2024, שהתקיים במאלמה שבשוודיה.

== רקע וכתיבה ==
"11:11" נכתב והולחן על ידי רוברטו לה לואטה רואיס ושרה חימנס מורל. על ההפקתו המוזיקלית היה איסרה דנטה רמוס סולומנדו אחראי.<ref></ref> לטענת הלהקה, השיר נוצר תוך כמה ימים במטרה להיות שונה לגמרי מנוף הדיסקוגרפיה הרגילה שלה.<ref name="INS"></ref> בנומרולוגיה, המספר 11:11 נחשב ל"מספר המלאך", ומכאן ההשראה לשם השיר.<ref name=":1"></ref> בניתוח מוזיקלי שנעשה באתרי ESC Kompakt ו-Wiwibloggs הוא מסווג לסוגת הרוק, כאשר יש בו כמה כלי נגינה מיוחדים, כמו גיטרת פלמנקו. השראתו שאובה מחוויותיה של הלהקה. הוא ברובו מספר לשונאיה כי על-אף ניסיוניהם הכושלים להרוס את המוניטין שלה, היא תמשיך לפעול וליצור שירים חדשים ככל הניתן.<ref></ref><ref name=":1" />

מגארה ניסתה בעברה לייצג את ספרד באירוויזיון 2022 וב-2023 ללא כל הצלחה.<ref></ref> לדבריה, היא גם הייתה אמורה להשתתף בקדם הספרדי לאירוויזיון 2024, אך לבסוף לא נבחרה. ברגע האחרון החליטה להירשם לקדם הלאומי של סן מרינו, Una Voce per San Marino 2024, ולנסות לייצג את המדינה באירוויזיון.<ref></ref>

== תחרות הזמר של האירוויזיון ==
=== Una Voce per San Marino 2024 ===
תאגיד השידור של סן מרינו, San Marino RTV, ארגן את הקדם המסורתי בשם Una Voce per San Marino 2024 בן 129 המשתתפים על מנת לבחור את נציגות המדינה לאירוויזיון הקרוב. התחרות כללה ארבעה מקצים בני 30–31 שירים של אמנים זרים, מקצה נפרד לאמנים מקומיים סן מרינזים ומקצה נוסף משירים שנוצרו על ידי בינה מלאכותית. בכל אחד מששת המקצים ארבעה העפילו לשלב גלגל ההצלה ואחד עבר לגמר. בסבב גלגל ההצלה השתתפו 17 אמנים, שמתוכם רק ארבעה העפילו לגמר. תשעת המתחרים שצלחו את כל השלבים עברו לשלב הגמר, בו השתתפו עוד שמונה מוזיקאים שהעפילו אליו באופן אוטומטי. זהות הזוכה נקבעה רק על ידי צוות השיפוט.<ref name="newrules"></ref><ref name=":0"></ref>

ב-30 בינואר 2024 הוכרז באופן רשמי על מגארה כאחת המשתתפות בתחרות. היא הוגרלה להיות המופע ה-23 במקצה השני של האמנים הזרים, והעפילה לסבב גלגל ההצלה.<ref></ref> היא צלחה את שלב זה,<ref></ref> ועברו לשלב הגמר שם הופיעה כמתחרה ה-17 והאחרונה.<ref></ref> "11:11" קיבל את רוב הנקודות מהשופטים, ועל כן זכה לייצג את סן מרינו באירוויזיון 2024.<ref></ref>

=== באירוויזיון ===
סן מרינו השתתפה בחלקו השני של חצי הגמר השני, שנערך ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סן מרינו הופיעה עשירית, אחרי לטביה ולפני גאורגיה. ב-9 במאי עלתה להקת מגארה על בימת חצי הגמר השני של האירוויזיון וביצעה את שירה "11:11". היא נכשלה בניסיונה להעפיל לגמר שהתקיים ב-11 במאי לאחר שסיימה במקום ה-14 עם 16 נקודות.

== וידאו קליפ וקידום ==
ב-21 בפברואר 2024 פורסם הווידאו קליפ הרשמי של "11:11". את הקליפ ביים חבייר ברגדה, והוא מציג את הקבוצה בחלל משרד בהופעה מול שני אנשי עסקים. בסוף הסרטון היא קושרת את השניים ומשתקת אותם.<ref></ref>

כדי לקדם את השיר אישרה מגארה את השתתפותה במסיבת האירוויזיון הנורדית,<ref></ref> מסיבת האירוויזיון של לונדון,<ref></ref> מסיבת האירוויזיון של ברצלונה<ref></ref> וב-Party ES 2024 במדריד.<ref></ref>

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי סן מרינו באירוויזיון
קטגוריה:שירים בספרדית
קטגוריה:שירים על זמן